### MS_komisija za pobude obcanov

Številka: 03203-11/2011-3

Datum: 28. 10. 2011

**Z A P I S N I K**

**3. seje KOMISIJE ZA POBUDE OBČANOV**,

ki je bila v sredo, 26. oktobra 2011, ob 15.30 uri

v Klubu 15, Magistrat, Mestni trg 1, Ljubljana

|  |  |
| --- | --- |
| **Navzoči člani komisije:** mag. Anže LOGAR, Anton KRANJC, Marija Dunja PIŠKUR KOSMAČ, Marjan Jernej VIRANT, Julijana ŽIBERT |  |

|  |  |
| --- | --- |
| **Odsotni:** | - |

|  |  |
| --- | --- |
| **Ostali navzoči:** | vodja Odseka za pobude meščanov Janja DOMITROVIČ, g. Anton VOZELJ (MR), … (pri 7. Točki), ga. Tatjana PIŠKUR (OGDP), ga. Darja PUNGERČAR (pri 8. Točki), … (pri 8. Točki), Boris KAUČIČ (SODMS), |

Seja se je pričela ob 15.30 uri ob navzočnosti 4 članov komisije.

S sklicem seje so člani komisije prejeli predlog **dnevnega reda 3. seje Komisije za pobude občanov:**

1. **Potrditev zapisnika 2. seje Komisije za pobude občanov**
2. **Realizacija sklepov 2. seje Komisije za pobude občanov**
3. **Obravnava poročila župana o reševanju pobud in drugih vlog občanov ter drugih fizičnih in pravnih oseb**
4. **Pobuda občana … za preprečitev poseka gozda z dne 24. 5. 2011**
5. **Pobuda meščana … glede določitve ravni hrupa na posebnih in podrejenih javnih površinah z dne 29. 7. 2011**
6. **Pobuda meščana … glede višine startnin na množičnih športno rekreativnih prireditvah z dne 1. 8. 2011**
7. **Pobuda občanke … glede prometne ureditve na Prulah z dne 5. 9. 2011**
8. **Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011**
9. **Razno**

O dnevnem redu sta razpravljala g. Marjan Jernej Virant in mag. Anže Logar. Razprava je tekla o imenu točke 4. pri besedi »gozd«. Nato je predsednik dal na glasovanje

**PREDLOG SKLEPA:**

**Komisija za pobude občanov sprejme predlog dnevnega reda 3. seje komisije.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

**AD 1.**

**POTRDITEV ZAPISNIKA 2. SEJE KOMISIJE ZA POBUDE OBČANOV**

Gradivo za to točko so člani komisije prejeli s sklicem seje.

Razpravljal ni nihče, zato je predsednik komisije mag. Anže LOGAR dal na glasovanje

**PREDLOG SKLEPA:**

**Komisija za pobude občanov Mestnega sveta Mestne občine Ljubljana potrdi zapisnik 2. seje Komisije za pobude občanov z dne 22. junij 2011.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

**AD 2.**

**REALIZACIJA SKLEPOV 1. SEJE KOMISIJE ZA POBUDE OBČANOV**

S sklicem seje so člani komisije prejeli pisne odpravke sklepov 2. seje Komisije za pobude občanov.

Na 2. seji komisije so bile pod **točkami 4, 5, 6 in 7** obravnavane naslednje pobude in pritožbe:

1. **Pobuda občana … lta za preprečitev poseka gozda z dne 24. 5. 2011**
2. **Pobuda društva Ribiške družine Barje za pomoč pri ohranitvi njegovega delovanja z dne 29. 7. 2010**
3. **Pobuda občana … za zagotovitev varnosti hiše z dne 11. 4. 2011**
4. **Razno**

Predsednik je vse člane obvestil, da so bili vsi sklepi, ki so bili sprejeti ob obravnavi pobud občanov na 2. seji Komisije za pobude občanov, poslani naslovnikom in tudi prejeti, kar dokazujejo prispele povratnice. Nato je podal ugotovitev, da so bili **sklepi, sprejeti pod točkami** **4, 5, 6 in 7 realizirani.**

V zvezi s sklepom, sprejetimi na 2. seji komisije pod **točko 4.** z naslovom **»Pobuda občana … za preprečitev poseka gozda z dne 24. 5. 2011«,** je komisija prejela dopolnitve tako s strani Ministrstva RS za kmetijstvo, gozdarstvo in prehrano, Ministrstva RS za okolje in prostor, Zavoda za gozdove Slovenije OE Ljubljana, Zavoda RS za varstvo narave. Komisije je omenjeno zadevo z vsemi odgovori posredovala na Oddelek za urejanje prostora in resorno delovno telo MS MOL, kar je Odbor za urejanje prostora in urbanizem, da pripravijo za naslednjo sejo Komisije za pobude občanov informacijo o poteku in zaključku razgrnitve OPPN za omenjeno področje s kratkim orisom prispelih pripomb (številčno in opisno). Prejeli so tudi odgovor Oddelka za urejanje prostora, katerega je obravnaval tudi pristojni Odbor za urejanje prostora in urbanizem in ga poslali Komisiji za pobude občanov v vednost. Prejeli pa so tudi nekatere odgovore pristojnih organov in služb ter civilne iniciative in podjetij, katere je komisija zaprosila za posredovanje dokumentacije v navedeni zadevi. Predsednik je povedal, da bodo točko ponovno odprli in obravnavali v nadaljevanju seje pod točko 4.

V zvezi s sklepoma, sprejetim na 2. seji komisije pod **točko 5.** z naslovom **»Pobuda društva Ribiške družine Barje za pomoč pri ohranitvi njegovega delovanja z dne 29. 7. 2010«,** je komisija obvestila pobudnika in župana Mestne občine Ljubljana. Komisija je v zvezi s 1. sklepom župana prosila, da Služba za pravne zadeve pripravi odgovor do naslednje seje Komisije za pobude občanov. Komisija omenjenega odgovora ni prejela do danes.

Z obravnavo točke **6.** z naslovom »**Pobuda občana … za zagotovitev varnosti hiše z dne 28. 12. 2010«** je Komisija s sklepom obvestila pobudnika o ponovnem ogledu terena in da je omenjena zadeva na 2. seji Komisije za pobude občanov tako zaključena.

Ob obravnavi zadeve **»Vandalizem na Vojkovi cesti ob večjih prireditvah v Centru Stožice« pod točko 7. Razno** je Komisija za pobude občanov obvestila pobudnika in Župana MOL. Tako je omenjeno točko komisija na 2. seji končala v skladu s sklepom.

Razpravljal ni nihče, zato je predsednik prešel na naslednjo točko.

**AD 3.**

**OBRAVNAVA POROČILA ŽUPANA O REŠEVANJU POBUD IN DRUGIH VLOG OBČANOV TER DRUGIH FIZIČNIH IN PRAVNIH OSEB**

S sklicem seje oziroma dodatnim gradivom so člani komisije prejeli poročilo župana za obdobje julij-oktober 2011 in poročilo o servisu »Pobude meščanov«, prispelih na spletni naslov za obdobje junij-september 2011.

Janja DOMITROVIČ, vodja Odseka za pobude meščanov v Kabinetu župana, je predstavila poročili župana ter poročilo o pobudah meščanov, prispelih na spletni naslov.

Razpravljali so: Dunja PIŠKUR KOSMAČ, Janja DOMITROVIČ in mag. Anže LOGAR.

Po končani razpravi je predsednik dal na glasovanje

**PREDLOG SKLEPA:**

**Komisija za pobude občanov se je seznanila s Poročiloma župana o reševanju pobud in drugih vlog občanov ter drugih fizičnih in pravnih oseb za obdobje julij-oktober 2011 kot tudi z mesečnimi poročili pobud občanov preko spletne aplikacije Servis »Pobude meščanov« za obdobje junij-september 2011 in nanje nima pripomb.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 4.**

**POBUDA OBČANA … ZA PREPREČITEV POSEKA GOZDA Z DNE 24. 5. 2011**

Omenjeno zadevo je Komisija za pobude občanov že obravnavala na svoji 2. seji na kateri se je seznanila s pobudo občana v zvezi s posekom »gozdička« na območju nekdanje tovarne Tovil. Komisija je za nadaljevanje te točke potrebovala še dodatno dokumentacijo, katero si je na podlagi sklepov sklenjenih na 2. seji KPO tudi pridobila. S sklicem seje so člani komisije prejeli dopis Zavoda za gozdove - OE Ljubljana, dopis Zavoda RS za varstvo narave - OE Ljubljana ter dopis Ministrstva RS za okolje in prostor - Direktorat za prostor.

Po sklicu so kot dodatno gradivo prejeli še dopis Komisije za pobude občanov Ministrstvu za kmetijstvo, gozdarstvo in prehrano, dopis Komisije za pobude občanov Odboru za urejanje prostora in urbanizem in v vednost Oddelku za urejanje prostora (OUP), odgovor Ministrstva za kmetijstvo, gozdarstvo in prehrano, Direktorat za gozdarstvo, lovstvo in ribištvo ter dopis Komisije za pobude občanov Odboru za urejanje prostora in urbanizem in v vednost Oddelku za urejanje prostora (OUP).

Danes so člani komisije prejeli še dopolnitev z odgovorom Oddelka za urejanje prostora Odboru za urejanje prostora in urbanizem, odgovor Civilne iniciative Za ohranitev zelenega Viča in gozda ob sotočju Gradaščice in Glinščice, ki so ga oblikovali kot alternativni predlog oziroma kompromisno rešitev, dopis podjetja Pavlin d.o.o. za potrditev interesa za odkup zemljišča za razširitev dejavnosti na območju OPPN Tovil ter odgovor Odbora za urejanje prostora in urbanizem.

Predsednik je uvodoma povedal, da so tako prejeli vse odgovore pristojnih organov in služb ter civilne iniciative na podlagi sklepov 2. seje Komisije za pobude občanov pri omenjeni točki.

Predsednik je nato dal besedo članom komisije:

Razpravljali so člani komisije Anton KRANJC, mag. Anže LOGAR, Dunja PIŠKUR KOSMAČ, Marjan Jernej VIRANT in Julijana ŽIBERT.

Po končani razpravi je dal predsednik na glasovanje naslednje

**PREDLOGE SKLEPOV:**

**1. Komisija za pobude občanov se je seznanila s sprejetimi odgovori in pobudami. V skladu z 2. sklepom 2. seje Komisije za pobude občanov pri točki Pobuda občana … za preprečitev poseka gozda z dne 24. 5. 2011 naproša pristojna odbora MOL (Odbor za urejanje prostora in urbanizem in Odbor za varstvo okolja) da uskladita in določita okvirni terminski plan za sprejem sprememb in dopolnitev Odloka o urejanju in čiščenju javnih zelenih površin na območju Mestne občine Ljubljana in o tem obvestita KPO. Predlog spremenjenega akta posredujeta Komisiji.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov se je seznanila s predlogom civilne iniciative Za ohranitev zelenega Viča in gozda ob sotočju Gradaščice in Glinščice. Omenjeno pobudo bo Komisija za pobude občanov posredovala lastnikom zemljišč (Velinvestment investicijsko in gradbeno podjetje d.o.o. in NIPL trgovanje z nepremičninami d.o.o.) s prošnjo, da se opredelijo do predloga civilne iniciative.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**3. Komisija za pobude občanov naproša pristojna organa MOL (Služba za pravne zadeve in Oddelek za ravnanje z nepremičninami), da se opredelita do predloga civilne iniciative Za ohranitev zelenega Viča in gozda ob sotočju Gradaščice in Glinščice ter možnosti za odkup dela zemljišča s strani MOL.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**4. Komisija za pobude občanov naproša pristojni organ MOL (Oddelek za urejanje prostora), da na podlagi dopisa Odboru za urejanje prostora in urbanizem glede javne razgrnitve dopolnjenega osnutka OPPN (Tovil) z dne 14. 10. 2011 v najkrajšem možnem času pripravi stališča do pripomb, ki bodo osnova za pripravo predlogu OPPN (Tovil) in okoljskega poročila ter s temi stališči nemudoma seznani Komisijo za pobude občanov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 5.**

**POBUDA MEŠČANA … GLEDE DOLOČITVE RAVNI HRUPA NA POSEBNI IN PODREJENI H JAVNIH POVRŠINAH Z DNE 29. 7. 2011**

Gradivo so člani komisije prejeli s sklicem seje.

Predsednik je dal besedo ga. Janji DOMITROVIČ, vodji Odseka za pobude meščanov v Kabinetu župana.

Vodja Odseka je omenila že predhodne dopise pobudnika … naslovljene na Odsek za pobude meščanov, dopise podžupanu ter skupne sestanke na dnevih odprtih vrat, ki jih ima vsak mesec župan MOL. Omenila je tudi skupni obisk župana MOL in pobudnika pri lastniku lokala na katerega se pobuda nanaša.

Razpravljali so člani komisije Marjan Jernej VIRANT, Anton KRANJC, mag. Anže LOGAR in Dunja PIŠKUR KOSMAČ ter vodja Odseka za pobude meščanov ga. Janja DOMITROVIČ.

Po končani razpravi je predsednik dal na glasovanje.

**PREDLOG SKLEPA:**

**Komisija se je seznanila s pobudo občana v zvezi z določitvijo ravni hrupa na posebnih in podrejenih javnih površinah in mu posredovala odgovor pristojne službe mestne uprave. Pobudnik je omenjen odgovor Oddelka za gospodarske dejavnosti in promet tudi prejel in je z njim seznanjen. S tem se obravnava te točke konča.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 6.**

**POBUDA MEŠČANA … GLEDE VIŠINE STARTNIN NA MNOŽIČNO ŠPORTNO REKREATIVNIH PRIREDITVAH Z DNE 1. 8. 2011**

Gradivo so člani komisije prejeli s sklicem seje.

Predsednik je dal besedo ga. Janji DOMITROVIČ, vodji Odseka za pobude meščanov v Kabinetu župana.

Nato je predsednik dal na glasovanje

**PREDLOG SKLEPA:**

**Komisija se je seznanila s pobudo občana glede višine startnin na množično športno rekreativnih prireditvah in mu posredovala odgovor pristojne službe mestne uprave. Pobudnik je omenjen odgovor Oddelka za gospodarske dejavnosti in promet tudi prejel in je z njim seznanjen. S tem se obravnava te točke konča.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 7.**

**POBUDA OBČANKE … GLEDE PROMETNE UREDITVE NA PRULAH Z DNE 5. 9. 2011**

S sklicem seje so člani komisije prejeli dopis pobudnice … z dne 5. 9. 2011, e- dopis KPO Oddelku za gospodarske dejavnosti in promet (OGDP). Po sklicu seje so člani komisije prejeli še e- dopis KPO Oddelku za gospodarske dejavnosti in promet (OGDP) ter odgovor Oddelka za gospodarske dejavnosti in promet (OGDP) Komisiji za pobude občanov v zadevi: Odgovor glede mirujočega prometa na Prulah z dne 7. 10. 2011

Predsednik je nato dal besedo pobudnici ….

Nato je predsednik dal besedo ga. Tatjani PIŠKUR z Oddelka za gospodarske dejavnosti in promet.

Predsedujoči je prosil za mnenje pri postavitvi tabel v Prulah g. Antona VOZELJ iz Mestnega redarstva.

Razpravljali so člani komisije mag. Anže LOGAR, Dunja PIŠKUR KOSMAČ, Anton KRANJC, Marjan Jernej VIRANT, Julijana ŽIBERT in Anton VOZELJ, Tatjana PIŠKUR ter pobudnica ….

Po končani razpravi je dal predsednik na glasovanje naslednje

**PREDLOGE SKLEPOV:**

**1. Komisija za pobude občanov MS MOL se je seznanila s pobudo občanke glede prometne ureditve na Prulah in naproša Četrtno skupnost Center in Kabinet župana za opredelitev do predlagane pobude.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov naproša Oddelek za gospodarske dejavnosti in promet, da podajo konkretne odgovore na zastavljena vprašanja v pobudi glede trajnostne rešitve prostorske problematike mirujočega prometa (parkiranja) in trajne ureditve kolesarskih stez na Prulah skupaj z okvirnim terminskim planom uresničitve predvidenih korakov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**3. Komisija za pobude občanov se je na podlagi seznanitve s prometno problematiko na Prulah odločila, da se na naslednji seji Komisije za pobude občanov opravi širša razprava o rešitvi problematike prometne ureditve na Prulah. V ta namen se poleg resornih teles na sestanek povabi tudi vodjo Odseka za promet na Oddelku za gospodarske dejavnosti in promet.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 8.**

**POBUDA ZA UREDITEV RAZMER MED HIŠO RIMSKO C. 7A IN PARKIRIŠČEM NUK 2 (LJUBLJANSKA PARKIRIŠČA IN TRŽNICE) Z DNE 6.9.2011**

S sklicem seje so člani komisije prejeli dopis Nadzornega odbora etažnih lastnikov v Zadevi: Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011 ter e- dopis KPO Javnemu podjetju LPT d.o.o. (JP LPT) z dne 9. 9. 2011. Po sklicu so kot dodatno gradivo člani komisije prejeli e- dopis KPO Javnemu podjetju Ljubljanska parkirišča in tržnice d.o.o. (JP LPT d.o.o.) z dne 4. 10. 2011, odgovor Javnega podjetja Ljubljanska parkirišča in tržnice d.o.o. (JP LPT d.o.o.) KPO ter e- dopis za Mestno redarstvo (MR) z uradno seznanitvijo in prošnjo z mnenjem in e-odgovor Mestnega redarstva (MR) s podajo mnenja z dne 10. 10. 2011

Predsednik je nato dal besedo pobudniku ….

Nato je predsednik dal besedo ga. Darji PUNGERČAR z JP LPT d.o.o., ki je predstavila tudi mnenje Ministrstva za visoko šolstvo, znanost in tehnologijo (MVZT) v zvezi z omenjenim parkiriščem.

Predsedujoči je prosil za mnenje tudi g. Antona VOZELJ iz Mestnega redarstva.

Razpravljali so člani komisije mag. Anže LOGAR, Dunja PIŠKUR KOSMAČ, Anton KRANJC, Marjan Jernej VIRANT, Julijana ŽIBERT in Anton VOZELJ, Darja PUNGERČAR ter pobudnik ….

Po končani razpravi je dal predsednik na glasovanje naslednje

**PREDLOGE SKLEPOV:**

**1. Komisija za pobude občanov naproša pristojni organ MOL (Mestno redarstvo), da preveri opcijo za postavitev znaka, ki izrecno prepoveduje nočno parkiranje avtodomom od 22.00 do 6.00 ure. V kolikor je postavitev omenjenega znaka dovoljena naj se ga v najkrajšem času postavi. V kolikor ne, naj pripravi konkretni predlog za trajno ureditev prepovedi nočnega parkiranja avtodomov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov naproša lastnika zemljišča (Ministrstvo za visoko šolstvo, znanost in tehnologijo), da pri izvedbi noveliranega projekta NUK 2 v njegovo nadaljnjo pripravo vključi kot stranko v postopku tudi prebivalce in lastnike stanovanj na Rimski cesti 7a, 1000 Ljubljana.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**3. Komisija za pobude občanov naproša upravljavca parkirišča (JP LPT), da na omenjeno parkirišče postavi premično zapornico, ki bi onemogočala nočno parkiranje na parkirišču NUK 2. KPO naj obvesti o terminskem načrtu postavitve.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**4. Komisija za pobude občanov poziva lastnika zemljišča (Ministrstvo za visoko šolstvo, znanost in tehnologijo), da Komisiji za pobude občanov poda okvirni terminski plan izvedbe projekta NUK 2.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 9.**

**RAZNO**

1. UREJANJE IN KOŠNJA OTROŠKEGA IGRIŠČA

Ob sklicu 3. seje KPO so člani komisije prejeli e-dopis …, kateri je bil prvotno namenjen Odboru za lokalno samoupravo, Komisiji za pobude občanov ter g. Županu Zoranu Jankoviću oz. Kabinetu župana. Zadeva se je začela voditi tudi v Službi za pobude meščanov in je Komisija za pobude občanov omenjeno zadevo le dobivala v vednost.

Tako ste pri omenjeni točki s sklicem seje prejeli e- dopis … v Zadevi: Urejanje in košnja otroškega igrišča z dne 1. 8. 2011 ter po sklicu še kot dodatno gradivo še e- Odgovor OGDP – Otroško igrišče v Kosezah za KPO in Službo za pobude meščanov z dne 6. 10. 2011

Razpravljal ni nihče, zato je predsednik dal na glasovanje

**PREDLOG SKLEPA:**

**Komisija za pobude občanov predlaga županu, da naloži pristojnim službam, da se košnja trave na otroških igriščih III kategorije izvaja skladno s plani košnje trave. Upravljavec naj redno nadzira opravljeno delo.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

1. PRITOŽBA NAD RAVNANJEM MESTNEGA REDARSTVA

Ob sklicu 3. Seje KPO so člani komisije prejeli e-dopis …, kateri je bil prvotno namenjen Komisiji za pobude občanov ter g. Županu Zoranu Jankoviću oz. Kabinetu župana.

Zadeva se je začela voditi v Kabinetu župana in je Komisija za pobude občanov omenjeno zadevo le dobivala v vednost saj nismo hoteli podvajati omenjene zadeve.

Tako ste pri omenjeni točki s sklicem seje prejeli: e- dopis … v Zadevi: Pritožba nad ravnanjem Mestnega redarstva z dne 10. 8. 2011, e- dopis … v Zadevi: POPRAVEK Pritožba nad ravnanjem Mestnega redarstva z dne 10. 8. 2011, e- dopis … v Zadevi: Er: FW: Pritožba nad ravnanjem Mestnega redarstva z dne 17. 8. 2011 ter e- dopis Mestnega redarstva pobudnici … v Zadevi: Pritožba nad ravnanjem Mestnega redarstva z dne 23. 8. 2011

Razpravljal ni nihče, zato je predsednik dal na glasovanje

**PREDLOG SKLEPA:**

**Komisija za pobude občanov MS MOL predlagala županu, da naloži pristojnim službam pošiljanje plačilnih nalogov in obvestil o prekrških v razumnih rokih in ne z večmesečnimi zamiki.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

1. OBREZOVANJE DREVES – TESARSKA ULICA 2, 4, 6

Po sklicu seje so člani komisije v dodatnem gradivu prejeli elektronski dopis … z dne 12. 10. 2011 v zvezi z obrezovanjem dreves katera še niso bila nikoli obrezana na Tesarski ulici 2, 4, 6. Pobuda je bila naslovljena na Komisijo za pobude občanov. Prejeli so tudi dopis Komisije za pobude občanov na pristojni Oddelek za gospodarske dejavnosti in promet z dne 12. 10. 2011. Danes so z dodatnim gradivom prejeli odgovor Oddelka za gospodarske dejavnosti in promet glede obrezovanja dreves na Tesarski ulici 2-6 z dne 26.10.2011.

Razpravljali so: Dunja PIŠKUR KOSMAČ, Janja DOMITROVIČ in mag. Anže LOGAR

Nato je predsednik dal na glasovanje

**PREDLOG SKLEPA:**

**Komisija za pobude občanov predlaga županu, da naloži pristojnim službam in oddelkom MOL, da zagotovijo dodatna sredstva pri letnem programu vzdrževanja javnih zelenih površin v letu 2011 in na lokaciji Tesarska ulica 2, 4, 6 izvedejo interventni obrez dreves.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **0** | glasovi PROTI od | **4** | navzočih. |

Pod točko razno so člani komisije še razpravljali o okvirnem sklicu naslednje seje KPO.

Nato je predsednik ob 18.45 uri sejo končal.

|  |  |  |  |
| --- | --- | --- | --- |
| Zapisal:  Boris KAUČIČ  Tajnik komisije | Komisija za pobude občanov  Predsednik  Mag. Anže LOGAR | | |
|  | |  |